Es retiren els contenidors soterrats de la Plaça del Convent
19 de juliol de 2017

Carcaixent

Durant esta setmana, els operaris de la Brigada d’Obres i Serveis Municipal han retirat els contenidors soterrats de la Plaça del Convent. S’espera que durant les pròximes setmanes s’actue també sobre els contenidors ubicats en les immediacions del Mercat Municipal. Estos contenidors, que solament es van utilitzar un període de temps breu des de la seua instal·lació, han sigut retirats per a evitar comportaments incívics al voltant i millorar l’ús i aparença de la via pública.